Publication: Magyar Közlöny
Issue: MK-1999-3 (Year: 1999, Number: 3)
Era: 1990-2004
Section: a 2/1999. (I. 18.) KHVM rendelethez
Paragraph Index: 281

c) mellőzhető a „Kötelező haladási irány” jelzőtáblák elhelyezése, ha a fényjelző készülékek piros és sárga lámpája a továbbhaladás irányát jelző nyilat mutat. 18.6. A fényjelző készülékkel együtt a „Kötelező haladási irány” jelzőtáblát a forgalmi sáv mellett elhelyezett fényjelző készülékek felett, a forgalmi sávok felett elhelyezett fényjelző készülékek esetében a fényjelző készülék alatt kell elhelyezni. 18.7. Nyíl alakú zöld fényjelzést adó kiegészítő fényjelző készülék a forgalmi sáv forgalmát önállóan nem szabályozhatja, és csak abban az esetben alkalmazható, ha a nyíl által jelzett irányú továbbhaladás a mellette lévő jelzőlámpa zöld jelzésén kívül is megengedett. 18.8. A fényjelző készülék mellett elhelyezett nyíl alakú zöld fényjelzést adó kiegészítő lámpa a fényjelző készülék zöld jelzésével egyidőben szabad jelzést nem mutathat. 18.9. A fényjelző készülékek bekapcsolása és kikapcsolása — beleértve az időszakosan működő fényjelző készülékeket is — csak bekapcsolási és kikapcsolási programmal történhet. 18.10. Az azonos irányból érkező és egymással párhuzamosan azonos irányban továbbhaladó járműveknek — a villamos- és az autóbusz-forgalmi sávban szabályszerűen közlekedő járművek kivételével — azonos időben, azonos fényjelzést kell kapniuk. 18.11. Ahol a járműforgalom irányítására fényjelző készüléket helyeztek el, ott minden — más forgalmi irányt keresztező — járműforgalmi irányt fényjelző készülékkel 1999/3. szám kell irányítani. Az olyan úton, ahol a kanyarodás céljára a többi forgalmi sávtól járdaszigettel elkülönített kanyarodósáv áll rendelkezésre, a kanyarodó járművek részére fényjelző készülék elhelyezése mellőzhető. 18.12. A járműforgalom irányítására szolgáló fényjelző készüléket olyan útszűkület forgalmának irányítására is el lehet helyezni, ahol a járművek egyszerre csak az egyik irányba haladhatnak át.”

Source: https://magyarkozlony.hu/hivatalos-lapok/cb61295ea16319aeeeb1affe4c10f6de3d64d55b/dokumentumok/56430ee4dfbcea81d88aa5a6b45cdd149472ceeb/letoltes